དུས་རབས་བཅོ་ལྔ་པའི་ནང་མི་ཉག་འཇམ་དབྱངས་གྲགས་པས་མཛད་པའིརྣམ་ཐར་གཞན་ལ་ཕན་པའི་ཉི་མའི་འོད་ཟེརལས་ལྡེབ་༥༠་ན།མཁའ་འགྲོ་ཕོ་བྲང་ལ་མོ་རྩེར་ཕྱིན་ནསཞེས་པ་དང་།ཡང་ལྡེབ་༡༨༥་ན།མཁའ་འགྲོ་ཕོ་བྲང་ལ་མོ་རྩེར་ཤིང་གི་བང་ཁང་ཡང་དག་པ་དཔོན་གྲགས་པ་རྒྱལ་མཚན་ལ་སོགས་པའི་དར་རྩེ་མདོ་སྤྱིས་བཟོས་ནས་ཁོ་བོ་ལ་ཕུལཞེས་པ་དང་།ཡང་ལྡེབ་༢༠༣་ན།སླར་ཡང་ལ་མོ་རྩེར་རུ་ཕྱིན་པཞེས་པ་དང་།ཡང་ལྡེབ་༢༡༢་ན།དར་རྩེ་མདོ་བས་བསུ་བ་བྱུང་ནས་ཚོང་འདུས་ཆེན་མོར་ཉིན་གཉིས་ལ་ཆོས་གནང་དགོས་ཞུས་པ་ལ།དེ་བཞིན་བྱེད་བྱས་ནས་ཚོགས་དུས་ཤིན་ཏུ་རྒྱས་པའི་སྒང་དུ་ཚོགས་ཁྲིམས་བྱས་ཏེ་ཉི་མ་གཉིས་ལ་དཀོན་བརྩེགས་ཆོས་ཐུན་གཅིག།འདུལ་བ་ལུང་ཐུན་གཅིག།རྒྱུད་འབུམ་གྱི་ངོ་མཚར་རབ་ཐུན་གཅིག་བཤད་ནས་མཁའ་འགྲོ་ཕོ་བྲང་ལ་མོ་རྩེའི་དབེན་གནས་སུ་ཕྱིནཞེས་པ་དང་།ཡང་ལྡེབ་༢༧༥་ན།དེ་ནས་གནས་མཆོག་ལ་མོ་རྩེ་མཁའ་འགྲོའི་ཕོ་བྲང་དུ་སླེབས་ནས་མཚམས་ལ་བཞུགས་སོ།།ཞེས་གསུངས་པས།ཁོང་དར་མདོའི་ལ་མོ་རྩེར་ཐེངས་མང་པོར་ཕེབས་ཏེ་མཚམས་སྒྲུབ་དང་བསྟན་འགྲོའི་དོན་མཛད་ནས་བཞུགས་པར་བསྟན་ཏོ།།